उनका बेटा कपिलदेव शास्त्री, जिसने पढ़ाई के बाद मेकेनिकल इंजीनियर का डिप्लोमा प्राप्त किया था, पिछले 20-22 वर्षों से एक मानसिक बीमारी से ग्रस्त हो गया। आम धारणा बनी कि वह सामान्य जिंदगी नहीं जी सकेगा लेकिन दृढ़ निश्चय के साथ संगीता जी ने उसे सामान्य बनाने के लिए स्वयं संस्कृत की बजाय मनोविज्ञान विषय में पढ़ाई की और काफी हद तक अपने प्रयास में सफल हुईं। वे स्वयं अध्यापक के रूप में कार्यरत हैं एवं डॉक्टरेट के लिए प्रयासरत हैं।